কালীপ্রসাদ সিংহ

ডঃ কালী প্রসাদ সিংহ বিষ্ণুপ্রিয়া মণিপুরী সাহিত্যর জগতে নক্ষত্র আগো মাতানি য়াকরের। গিরকর জরম ১৯৩৭ ইংরেজীর ৩ জানুয়ারি শিলচরর কচুধরম গাঙে। বাপকর নাঙহান স্বর্গীয় শ্রী বাবাইসেনা সিংহ বারো মালক স্বর্গীয়া শ্রী ইমাগো সিংহ। কনাকে লেইরিক তামকরলো সেনামানিক পাঠশালাত, কনাকেত্তই নিজার মেধার স্বাক্ষর থুয়া আহিল। ১৯৬১ সালে শিলচরেত্ত ১ম বিভাগে বি এ পাশ করানির পিসে কলিকাতার যাদবপুর বিশ্ববিদ্যালয়ত্ত এম এ পাশ করলো। গিরকর নাঙকরা গবেষনাকর্ম 'A study on Bishnupriya Manipuri Language' থিসিস উহানলো যাদবপুর বিশ্ববিদ্যালয়ত্ত ১৯৬৮ সালে ডক্টরেট ডিগ্রি পেইলো। পিসে গিরকে আসাম বিশ্ববিদ্যালয়ত্ত অধ্যাপক বারো সংস্কৃত বিভাগর হেড-অফ-দ্যা-ডিপার্টমেন্টর পদফাম পেইলো। গিরকর অমূল্য অবদান আহান অইলতা ৩০,০০০ শব্দসম্ভারে সমৃদ্ধ 'An Etymological Dictionary of Bishnupriya Manipuri'. এতাবাদে গিরকে বিষ্ণুপ্রিয়া মণিপুরী ঠাররো দুইশর গজে নানান প্রবন্ধ নিবন্ধ ইকরেসে। ডঃ কালীপ্রসাদ সিংহর নাঙকরা লেইরিকরমা "বিষ্ণুপ্রিয়া মণিপুরী ভাষাতত্ত্বর রূপরেখা", "প্রবন্ধ মালা (১ম, ২য়, ৩য় বারে ৪র্থ খন্ড)" বারো বিষ্ণুপ্রিয়া মণিপুরী ব্যাকরন"র নাঙ মাতানি য়াকরের। গিরকরে এবাকা পেয়া বিষ্ণুপ্রিয়া মণিপুরী ঠারর সাহিত্যর হাবিত্ত ডাঙর প্রাবন্ধিকর ফিটা দেনা অর।

শিক্ষা
১৯৪৬ ইংরাজিৎ পূর্ব কচুধরমর ৮৭ নং সোনামানিক বুনিয়াদি বিদ্যালয়ৎ গিরকর প্রাথমিক শিক্ষার অকরাগ। ১৯৫১ ইংরাজিৎ ছাত্রবৃত্তি পেয়া তৃতীয় শ্রেণী পাশ করিয়া শিলচরর পাব্লিক হাইস্কুলে ভর্তি অছিল। ১৯৫৭ ইংরাজিৎ সংস্কৃত বার অঙ্কৎ লেটার নম্বর পেয়া প্রবেশিকা পরীক্ষা (matriculation) পাশ করল। ১৯৫৯ ইংরাজিৎ শিলচরর গুরুচরণ কলেজেৎত কলাবিভাগে প্রথম বিভাগে আই এ পাশ করেছিল। ১৯৬১ ইংরাজিৎ ইমে ঔ কলেজেৎত সংস্কৃত অনার্সল স্নাতক পরীক্ষাৎ গৌহাটি বিশ্ববিদ্যালয়েৎত প্রথম বিভাগে প্রথম অছিল। বার গুরুচরণ কলেজর সমগ্র কলা বিভাগে প্রথম অয়া পাশ করেছিল আর 'বলাই সিংহ স্মৃতি পুরস্কার' পাছিল। ১৯৬৩ ইংরাজিৎ যাদবপুর বিশ্ববিদ্যালয়েৎত প্রথম শ্রেণীৎ প্রথম স্থান দখল করিয়া এম্‌ এ পাশ করেছিল। বার বিশ্ববিদ্যালয়গর সমগ্র কলা বিভাগে প্রথম অছিল আর গিরকরে 'সতীশচন্দ্র দে' স্বর্ণপদকল সন্মান দেছিলা। ১৯৬৮ ইংরাজিৎ 'A Study in the Bishnupriya Manipuri Language' এ নাঙর থিসিসহানরকা যাদবপুর বিশ্ববিদ্যালয়ে গিরকরে Ph. D. ডিগ্রি দেছিলা। ডঃ কালীপ্রসাদ সিংহ গিরক বিষ্ণুপ্রিয়া মণিপুরী সমাজে পইলা ডক্টরেট্‌গ। ১৯৮২ ইংরাজিৎ 'The Concept of Absolute in Indian Philosophy' গবেষণা গ্রন্থহানরকা গিরকে বর্ধমান বিশ্ববিদ্যালয়েৎত D. Lit ডিগ্রি পেইল।

কর্ম-জীবন
আগস্ট, ১৯৬৩ ইং – জানুৱারি, ১৯৭৪ ইং কাছাড় কলেজে সংস্কৃত বিভাগে প্রবক্তাগ অয়া অধ্যাপনা করল। জানুৱারি, ১৯৭৪ ইং- ১৯৮৯ ইং গুৱাহাটি বিশ্ববিদ্যালয়ে সংস্কৃত বিভাগে প্রবক্তা, পিছে প্রাধ্যাপক অয়া অধ্যাপনা করল। ঔতার পিছেদে ১৯৮৯ ইংরেজিৎ ত্রিপুরা বিশ্ববিদ্যালয়ে সংস্কৃত অধ্যাপকগ অয়া যোগদান করলগা। ১৯৯৬ ইংরেজিৎ শিলচরর আসাম বিশ্ববিদ্যালয়ে সংস্কৃত বিভাগে অধ্যাপক বার বিভাগ প্রধান অয়া যোগদান করল। পিছেদে ১৯৯৯ ইংরাজিৎ  ডিনগ অয়া ২০০৩ ইংরাজির ২৮ ফেব্রুৱারি চাকুরিৎত অবসর নিলগা।

অবদান
ডঃ কালীপ্রসাদ সিংহ গিরকে বিষ্ণুপ্রিয়া মণিপুরী ভাষার তত্ত্বমূলক আলোচনাল আমার ভাষাহানর বিজ্ঞান-ভিত্তিক বর্গিকরণহান লেপকরেদিল। ঔ বর্গিকরণ মতে বিষ্ণুপ্রিয়া মণিপুরী মাগধী প্রাকৃতজাত ভারতীয় আর্য ভাষাহান, অসমিয়া বার বাংলার সমগোত্রীয়হান। Ethnologue codeগ ISO 639-3।  গিরকে ভাষা এহানর ধ্বনিতত্ত্ব, রূপতত্ত্ব, ব্যাকরণ, ব্যুৎপত্তিগত অভিধান, বানানবিধি ইত্যাদির গজে নিয়ামপারা অবদান থয়া গেলগা। গিরকর ইকরা 'The Bishnupriya Manipuri Language', 'The Bishnupriya Manipuris: Their Language, Literature and Culture', 'An Etymological Dictionary of Bishnupriya Manipuri', 'বিষ্ণুপ্রিয়া মণিপুরী ভাষাতত্ত্বর রূপরেখা', 'বিষ্ণুপ্রিয়া মণিপুরী ব্যাকরণ' -  লেরিক এহানিয়ে আমার ঠারহানর বিজ্ঞান-ভিত্তিক মজবুত বুনিয়াদ আহান হংকরে দিল।  গিরকে চুমকার অভিধান আহানও সম্পূর্ণ করিয়া গেলগা কিন্তু এবাকা পেয়াও ঔহান প্রকাশ নায়া থাইল।

গিরকর ‘প্রবন্ধমালা’ই বিষ্ণুপ্রিয়া মণিপুরী বৌদ্ধিক সমাজরে নিয়ামপারা চিন্তার খুরাক যোগাছে। বিষ্ণুপ্রিয়া মণিপুরী সংগীত জগতে গিরকর ‘এলার মালা’ই নিজর ফাম আহান কালকরিয়া আছে। এতা ছাড়াও আমার সংস্কৃতি বার সমাজ সংস্কারে গিরকর লেপকরা কাঠাম আহান আছিল। ঔ কাঠাম ঔহানরে টেইপাং-রূপ দেনারকা গিরকে আমার ঠারে রাসলীলা, গোষ্ঠ লীলা আদি লেংকরিয়া গেছিলগা। আমার সমাজর আগেকার দিকপাল গিরিগিথানীরে গিরকে নাপাহুরেছে। ঔ গিরিগিথানির পরিচয় বার অবদান ঔতা পিছেকার চিরিরকা গিরকে শ্রী শ্রী ভুবনেশ্বর সাধু ঠাকুর, মহাযোগী আথোইবাবা, শ্রী গোকুলানন্দ গীতিস্বামী, গুরু বিপিন সিংহ, সংগীতগুরু পণ্ডিত মতিলাল সিংহ, শহীদ সুদেষ্ণা সিংহ, বিষ্ণুপ্রিয়া মণিপুরী দিকপাল – এসাদে লেরিক ইকরিয়া থদিয়া গেছেগা।

ভারতীয় দর্শনে গিরক পইলাকার পারেঙর দার্শনিক আগ। গিরকর ইকরা 'Reflections on Indian Philosophy', 'Nayadarshana Vimarsha', 'Concept of Absolute in Indian Philosophy', 'A Critique of A. C. Bhaktivedanta' ইত্যাদি লেরিক ভারতবর্ষৎ শিচ্চিল নাগই সারা পৃথিবীৎ পণ্ডিত মহলে বিখ্যাত।

স্বীকৃতি
বিষ্ণুপ্রিয়া মণিপুরী ভাষাতত্ত্ব গবেষণার ক্ষেত্র এগৎ অসামান্য অবদানর সালেদে দিব্যাশ্রম সংস্কৃতি কেন্দ্রই গিরকরে 'ভাষাচার্য' উপাধি দেসি। বিষ্ণুপ্রিয়া মণিপুরী সাহিত্য সভা, নিখিল বিষ্ণুপ্রিয়া মণিপুরী স্টুডেন্টস ইউনিওন, বিষ্ণুপ্রিয়া মণিপুরী গণসংগ্রাম পরিষদ, বিষ্ণুপ্রিয়া মণিপুরী সমাজ সংস্থা, বিষ্ণুপ্রিয়া মণিপুরী মহিলা সমিতি এ পাচোগ সংস্থাই কালীপ্রসাদ গিরকরে 'জাতির জনক' উপাধি দেসি। এতাবাদে বাংলাদেশর পৌরি সংস্থা এহানে ভাষা গবেষনার ক্ষেত্রৎ অবদানরকা গিরকরে সম্মাননা বারো সম্বর্ধনা দেসি।

 ডঃ কালী প্রসাদ সিংহ গিরকর জীবনপঞ্জি 
 ১৯৩৭ ইং জরম শিলচরর কচুধরমে ৩ জানুয়ারী
 ১৯৫৭ ইং গৌহাটিত্ত মেট্রিকুলেমান পাশ করলো ৪র্থ স্থান পেযা
 ১৯৬২ ইং শিলচরর গুরুচরন কলেজেত্ত সংস্কৃতে অনার্সলো ১ম বিভাগ
 ১৯৬৪ ইং যাদবপুর বিশ্ববিদ্যালয়ত্ত এম এ পাশ করিয়া কাছাড় কলেজে সংস্কুতর অধ্যাপকগো অয়া যোগদান
 ১৯৬৮ ইং যাদবপুর বিশ্ববিদ্যালয়ত্ত বিষ্ণুপ্রিয়া মণিপুরী ঠার বারো কৃস্টির গজে গবেষনা করিয়া পিএইচডি ডিগ্রী
 ১৯৭৪ ইং গৌহাটি বিশ্ববিদ্যালয়র সংস্কৃত বিভাগর রিডার পদে যোগদান বারো প্রণয়ন
 ১৯৭৫ ইং নাঙকরা A note on the term Bishnupriya Manipuri লেইরিকর প্রকাশ
 ১৯৮২ ইং বর্ধমান বিশ্ববিদ্যালয়ত্ত Concept of Absolute in Indian Philosophy নাঙর গবেষনারকা ডি লিট ডিগ্রী লাভ
 ১৯৮৯ ইং ত্রিপুরা বিশ্ববিদ্যালয়র সংস্কৃত বিভাগর অধ্যক্ষ পদফাম
 ১৯৯৫ ইং আসাম বিশ্ববিদ্যালয়র সংস্কৃত বিভাগর হেড-অফ-দ্যা-ডিপার্টমেন্টর পদফাম
 ২০১১ সনর ২ জুন তারিখে কচুধরমর দিব্যাশ্রমে গিরক দৌ অইল     

 সাহিত্যকর্মর তালিকা 

বিষ্ণুপ্রিয়া মণিপুরী রচনা

ভাষা-ভাষাতত্ব-সাহিত্য-কৃষ্টি-সমাজ বিষয়ক
    The Bishnupriya Manipuri Language, Farma KLM Ltd, Kolkata
    The Bishnupriya Manipuris: Thei Language, Literature and Culture
    A Note On The Term “Bishnupriya Manipuri
    An Etymological Dictionary of Bishnupriya Manipuri, Puthi Pustak, Kolkata
    বিষ্ণুপ্রিয়া মণিপুরী ভাষাতত্ত্বর রূপরেখা
    বিষ্ণুপ্রিয়া মণিপুরি ব্যাকরণ
    প্রবন্ধমালাঃ প্রথম খণ্ড
    প্রবন্ধ মালাঃ প্রথম খণ্ড – পরিশিষ্ট ১
    প্রবন্ধ মালাঃ দ্বিতীয় খণ্ড
    প্রবন্ধ মালাঃ দ্বিতীয় খণ্ড – পরিশিষ্ট ১
    প্রবন্ধ মালাঃ দ্বিতীয় খণ্ড – পরিশিষ্ট ২
    প্রবন্ধ মালাঃ তৃতীয় খণ্ড
    বিষ্ণুপ্রিয়া মণিপুরীর দুই শতাব্দী
    লজ্জা

স্বকীয় সাহিত্য

    কবিতা মালা
    এলার মালাঃ প্রথম ভাগ
    এলার মালাঃ দ্বিতীয় ভাগ
    এলার মালা (সম্পূর্ণ)
    কীর্তন মালাঃ প্রথম খণ্ড – সন্ধ্যারতি, মঙ্গলারতি, খুপা ইচেই, রথর এলা
    কীর্তন মালাঃ দ্বিতীয় খণ্ড – রাসলীলা
    কীর্তন মালাঃ তৃতীয় খণ্ড – রাখুৱাল, উদুখল
    কীর্তন মালাঃ চতুর্থ খণ্ড – দিনর নিতি
    কীর্তন মালাঃ চতুর্থ খণ্ড পরিপূরক– দিনর নিতি (পাশাখেলা, জলকেলি, ঝুলন, হোলি, পুষ্প যুদ্ধ, মাথুর)
    কীর্তন মালাঃ পঞ্চম খণ্ড – বাসক
    কীর্তন মালাঃ ষষ্ঠ খণ্ড – রাতির নিতি
    কীর্তন মালাঃ সপ্তম খণ্ড – গৌরলীলা সংকীর্তন
    কীর্তন মালাঃ অষ্টম খণ্ড – পদাবলী কীর্তন ( মাথুর, নৌকাবিলাস, মানভঞ্জন, নিমাই সন্যাস)
    মোর জীবন কাহিনী

জীবনী গ্রন্থ

    শ্রী শ্রী ভুবনেশ্বর সাধু ঠাকুর
    মহাযোগী আথোইবাবা
    গীতিস্বামী
    গুরু বিপিন সিংহ
    সংগীতগুরু পণ্ডিত মতিলাল সিংহ
    শহীদ সুদেষ্ণা সিংহ
    বিষ্ণুপ্রিয়া মণিপুরী দিকপাল

ভারতীয় দর্শনর গজে ইকরা গ্রন্থাবলী

    Nyaya Darsana Vimarsah (in Sanskrit), Sanskrit Book Depot, Kolkata 1980
    Nairatmyavada – The Buddhist Theory of Non-self, Sanskrit Book Depot, Kolkata 1981
    Metaphysics in Sankara-Vedanta, Vishwavidyalaya Prakashan, Varanasi, 1982 (Sankara-Vedanta Tattamimansa in Sanskrit)
    Sankara-Vedante Jnanamimansa (in Sanskrit) Varanaseya Samskrita Samsthan, Varanasi, 1983
    Reflections on Indian Philosophy, Chaukhamba Orientalia, Varanasi, 1985
    Indian Theories of Creation, Chaukhamba Orientalia, Varanasi, 1985
    Philosophy of Jainism, Puthi Pustak, Kolkata, 1990
    The Self in Indian Philosophy, Puthi Pustak, Kolkata, 1991
    The Absolute in Indian Philosophy, Chaukhamba Orientalia, Varanasi, 1991
    Thoughts on Tantra and Vaisnavism, Puthi Pustak, Kolkata, 1993
    A Critique of A. C. Bhaktivedanta, Puthi Pustak, Kolkata, 1997
    Sri Caitanya Vaisnavism and Its Sources, Puthi Pustak, Kolkata
    Ved, Upanisad, Gita Aru Carvak (Assamese), MSS
    Samkhya Yoga Darshan (Assamese), MSS
    Mimansa aru Vedanta Darshan (Assamese), MSS
    Nyaya Darshan (Assamese), MSS
    Advaita Vedanta (Assamese), MSS
    Jain Darshan, (Assamese), MSS
    Bauddha Darshan (Assamese), MSS
    Srimad-bhagavad-gita Darshan (Assamese), MSS
    On the need of Sanskrit, Alok Prakasan Trust, Guwahati,  1989
    বেদ পরিচিতি

অন্যান্য রচনা 
    শৌর কবিতা
    গীতিস্বামীর এলা
    তিন দিনর বাংলাদেশ ভ্রমণ
    To The Meiteis and the Bishnupriyas
    পত্রাবলী

পাসিতা
 কালীপ্রসাদ দর্শন 
 ৫০গো ডাঙরিয়া বিষ্ণুপ্রিয়া মণিপুরীর পরিচিতি

বিষ্ণুপ্রিয়া মণিপুরী সাহিত্যিক